Marosz, Ján, generálny riaditeľ Slovenského pozemkového fondu (2022-09-23):
Takže výnos týchto nájomných zmlúv predstavoval 586-tisíc eur, nájomné zmluvy o prenájme poľovných pozemkov sa týkali výmery 533 751 hektárov a fond z nich evidoval výnosy vo výške takmer 590-tisíc eur. Takmer 600-tisíc eur boli výnosy za nájomné zmluvy na spoločné nehnuteľnosti vo výmere 80 058 hektára. Ďalších vyše 740-tisíc eur predstavovali podiely na zisku prijaté od pozemkových spoločenstiev. Odbor prevodov uzavrel v minulom roku presne 840 zmlúv o prevode majetku s celkovým výnosom viac ako 10,5 milióna eur. Ďalších 226 zmlúv sa týkalo napríklad dohôd o zriadení vecného bremena či o ustanovení jednorazovej náhrady za vecné bremená. Výnos týchto zmlúv predstavoval takmer 812-tisíc eur. K územných alebo stavebným konania bolo vydaných 1 345 stanovísk. Pripomínam, že od apríla do septembra tohto roka odporučila rada na podpis už viac ako 650 kúpnych zmlúv. Efektivita teda skutočne rastie. Odbor reštitúcií uzavrel 55 zmlúv na 136 hektára s celkovým výnosom 146 013 eur. V minulom roku evidovala aj 250 finančných náhrad vo výške viac ako 212-tisíc eur. A aktuálnom roku, opäť od apríla do septembra, posunula rada už 154 reštitučných zmlúv. Odbor usporiadania vlastníctva realizovalo v minulom roku 356 delimitačných protokolov o prevode správy pozemkov vo vlastníctve štátu a protokolov o prevode nehnuteľností z majetku štátu do vlastníctva obcí a vyšších územných celkov. To, že teraz fungujeme výrazne efektívnejšie dokazuje fakt, že už za prvý polrok tohto roka štatutári fondu podpísali viac ako 360 delimitačných protokolov, čo je viac ako za celý minulý rok. Odbor usporiadania vlastníctva prijal v minulom 97 žiadostí a 6 zrealizovaných dohôd o zrušení podielového spoluvlastníctva. K 1. 1. tohto roka bolo v riešení 80 žiadostí. Výnosy fondu v minulom roku dosiahli výšku 32 879 854 eur, čo je v porovnaní s rokom 2020 nárast o vyše 3,8 mil. eura. Výšku výnosov pozitívne ovplyvnili najmä príjmy z prenájmov pozemkov a nárast tržieb z vecných bremien. Dám len taký príklad, že napríklad fond v minulých obdobiach nefakturoval zákonné vecné bremená, napríklad energetických spoločnostiam. Keď to začal robiť, tak v priebehu niekoľkých mesiacov dosiahol zisk okolo 700-tisíc eur len tým, že dôsledne sme začali fakturovať energetickým firmám prenájom na pôde štátu. Náklady dosiahli výšku 23 136 230 eur. Ovplyvnili ich najmä náklady na účtovné rezervy, náklady na súdne spory, odpisy dlhodobého hmotného a nehmotného majetku či náklady na opravu a údržbu. Fond hospodáril so ziskom vo výške 9 553 800 eur, čo je v porovnaní s predchádzajúcim rokom nárast o 4,62. Tento hospodársky výsledok sa fondu podarilo dosiahnuť aj napriek veľkej organizačnej zmeny, ktorou sa zrušili regionálne odbory, vznikli jednotlivé centrá podľa typu agendy. Tento hospodársky výsledok sa nám podaril dosiahnuť napriek mnohým problémom, s ktorými fond v roku 2021 musel bojovať. Na záver dovoľte, aby som teda ten rok 2021 zhodnotil ako rok veľkých zmien na SPF. Ako dobre viete, menili sa štatutári, predchodkyne moje skončili niektoré s obvinením a jednoducho bolo nevyhnutné a potrebné zúžiť aj tú riadiacu úroveň, kde všetci tí regionálni alebo riaditelia boli na jednej úrovni a systém riadenia bol neprehľadný. Organizačná zmena priniesla skutočne zodpovednosť zamestnancov vo vzťahu k svojim priamym nadriadeným a tí priami nadriadení voči jednotlivým riaditeľom odborov. V dôsledku aj týchto organizačných zmien pokračuje aj vnútorná očista SPF, aj, bohužiaľ, aj dnešný deň mám prerokovanie s odborovou organizáciou, kde na základe závažných porušení pracovnej disciplíny budeme sa musieť rozlúčiť so siedmimi zamestnancami. Môžem túto výročnú správu pánom poslancom, dámam poslankyniam dať aj k dispozícii, ak by ste si chceli špecificky pozrieť niektoré konkrétne údaje za SPF, tak budete ich mať k nahliadnutiu. Takisto mám so sebou všetky ekonomické analýzy, ukazovatele, ktoré si môžte pozrieť. Tak by som nenaťahoval, asi z mojej strany toľko. Ďakujem pekne za slovo.